ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0130/96 υποβολή: Luciano Vecchi (PSE) προς το (7 Φεβρουαρίου 1996)

Θέμα: Μη έγκριση, εκ μέρους του Συμβουλίου, των κανονισμών περί συγχρηματοδοτήσεως των δράσεων που προωθούνται από ΜΚΟ και περί αποκεντρωμένης Συνεργασίας

Κατά τη συνεδρίαση του Συμβουλίου Ανάπτυξης τον Δεκέμβριο 1995, δεν εγκρίθηκαν οι δύο κανονισμοί σχετικά με τη συγχρηματοδότηση των δράσεων που προωθούνται από ΜΚΟ και με την αποκεντρωμένη Συνεργασία.

Ερωτάται το Συμβούλιο να πει για ποιους λόγους ορισμένα κράτη μέλη ζήτησαν τη δημιουργίία «επιτροπής» για τη διαχείριση των δημοσιονομικών κονδυλίων που επί σειρά ετών λειτούργησαν ικανοποιητικά χωρίς την ανάγκη καμίας «επιτροπής».

Απάντηση (18 Ιουλίου 1996)

Το Συμβούλιο, συνεχίζει ενεργά τις εργασίες του για τις προτάσεις κανονισμών σχετικά με την συγσρηματοδότηση με τους ΜΚΟ και την αποκεντρωμένη συνεργασία. Ελπέζει ότι θα μπορέσει να καθορίσει κοινές θέσεις στο προσεχές μέλλον. Αυτές οι κοινές θέσεις θα διαβιβαστούν κατόπιν στο Κοινοβούλιο.

Το Συμβούλιο δεν μπορεί να σχολιάσει την θέση που έλαβαν ορισμένες αντιπροσωπείες όσον αφορά την διαδικασία της επιτροπής που καλείται να δώσει γνώμη για τους ετήσιους γενι8κούς προσανατολισμούς της πολιτικής αυτής.
ΓΡΑΠΤΗ ΕΡΩΤΗΣΗ E-0457/96 υποβολή: Gianni Tamino (V) προς το (29 Φεβρουαρίου 1996)

Θέμα: Νομοθεσία της Μάλτας σε ό,τι αφορά το κυνήγι

Η Ευρωπαϊκή Ένωση ετοιμάζεται να δεχθεί κατά τα προσεχή έτη τη Δημοκρατία της Μάλτας ανάμεσα στα κράτη μέλη της. Για το σκοπό αυτό η Μάλτα θα πρέπει να προσαρμόσει τη νομοθεσία της στο κοινοτικό δίκαιο.

Μεταξύ των τομέων που πρέπει να επιλυθούν είναι και ο τομέας της νομοθεσίας σε ό,τι αφορά το κυνήγι, ο οποίος είναι πολύ ελαστικός σε αυτό το νησί της Μεσογείου, και ο οποίος έχει επικριθεί πολύ αυστηρά σε προγενέστερη γνώμη που εξέδωσε η Επιτροπή.

Ακριβώς αυτές τις μέρες, το Κοινοβούλιο και η Επιτροπή εργάζονται για την περαιτέρω βελτίωση της κοινοτικής οδηγίας για την προστασία των αγρίων πτηνών, τα οποία, συχνά δυστυχώς, ιδίως κατά την περίοδο της αποδημίας τους, βρίσκονται ανυπεράσπιστα στα κοντόκανα δίκανα όπλα της Μάλτας, μόλις απομακρυνθούν από την κάλυψη που τους προσφέρει ο ευρωπαϊκός εναέριος χώρος. Επίσης, ακριβώς αυτές τις μέρες, η Κυβέρνηση της Μάλτας, μετά από μία μερική προσαρμογή της νομοθεσίας της στο κοινοτικό δίκαιο προβαίνει, ενόψει των εθνικών εκλογών και υπό την πίεση του λόμπυ του συλλόγου κυνηγών, σε περαιτέρω ελευθέρωση της νομοθεσίας της, ιδίως σε ό,τι αφορά την θηρευτική περίοδο και τους τρόπους κυνηγιού, προκαλώντας σοβαρές ανησυχίες στις οικολογικές ενώσεις. Πρέπει λοιπόν να φοβούμαστε ότι η προσδοκώμενη ένταξη της Μάλτας στην ΕΕ θα μπορούσε να εμποδιστεί σε μεγάλο βαθμό από την ύπαρξη των ανωτέρω προβλημάτων.

Ποιά είναι τα μέτρα στα οποία προέβη το Συμβούλιο προκειμένου να ωθηθούν οι αρχές της Μάλτας να προσαρμόσουν σε εύθετο χρόνο τη νομοθεσία τους στο κοινοτικό δίκαιο επίσης και στον τομέα του κυνηγιού;

Απάντηση (8 Αυγούστου 1996)

Όπως πολύ ορθά υπενθυμίζει ο αξιότιμος κ. Βουλευτής, τα κοινοτικά όργανα, το καθένα σε ό,τι το αφορά, ανησυχούν για την προστασία των αγρίων πτηνών. Για λόγους συνοχής, το Συμβούλιο επιδεικνύει την ίδια στάση τόσο στο εσωτερικό της Κοινότητας όσο και στο εξωτερικό, και ιδίως έναντι των τρίτων χωρών που έχουν εισέλθει σε διαδικασία προσώρησης στην Ευρωπαϊκή Ένωση.

Όπως γνωρίζει ο αξιότιμος κ. Βουλευτής, οι χώρες αυτές συμμετέχουν στο διαρθρωμένο διάλογο που έχει σκοπό να διευκολύνει την προετοιμασία της προσχώρησής τους. Στο Πλαίσιο του διαλόγου αυτού, αξιολογείται9 ο βαθμός προσέγγισης της νομοθεσίας τους με τη νομοθεσία της Κοινότητας σε όλους τους τομείς, συμεριλαμβανομένου του περιβάλλοντος. Παρόμοιος διάλογος με θέμα το περιβάλλον θα διαξαχθεί στη Μάλτα υπό την ιταλική Προεδρία, η οποία δεν θα παραλείψει να υπενθυμίσει στους ομολόγους της τις ανησυχίες που εμπνέει η νομοθεσία της Μάλτας στον τομέα του κυνηγιού.
ΓΡΑΠΤΗ ΕΡΩΤΗΣΗ E-1991/96 υποβολή: Winifred Ewing (ARE) προς την Επιτροπή (17 Iουλίου 1996)

Θέμα: Οικονομική υποστήριξη στην Τράπεζα Grameen στο Μπαγκλαντές

Έχει παράσχει η Επιτροπή βοήθεια ή οικονομική υποστήριξη στην Τράπεζα Grameen στο Μπαγκλαντές;

Εάν ναι, θα διερευνήσει η Επιτροπή τις συνθήκες υπό τις οποίες η Τράπεζα χορηγεί δάνεια στις γυναίκες του Μπαγκλαντές, τα οποία συνιστούν στην πράξη παρέμβαση στη ζωή τους, π.χ. με την υποχρέωση να ζητήσουν οικογενειακό προγραμματισμό.

Απάντηση του κ. Marin εξ ονόματος της Επιτροπής (31 Ιουλίου 1996)

Η Επιτροπή είναι σε θέση να πληροφορήσει το Αξιότιμο Μέλος του Κοινοβουλίου ότι δεν έχει χορηγήσει καμία ενίσχυση ή χρηματοδοτική στήριξη στην Grameen Bank.
ΓΡΑΠΤΗ ΕΡΩΤΗΣΗ E-1436/96 υποβολή: Johanna Maij-Weggen (PPE) προς την Επιτροπή (12 Iουνίου 1996)

Θέμα: Σύλληψη τεσσάρων δημοσιογράφων στην Τουρκία

Από τους τέσσερις Τούρκους δημοσιογράφους της εβδομαδιαίας Τουρκικής εφημερίδας «Alinteri» (Sabiha Budak, Filiz Uziurk, Mehtap Kuruηay και Incigul Basel), οι οποίοι συνελήφθησαν τη νύχτα της 3ης Μαΐου 1996 (βλ. την ερώτησή μου Ρ-1305/96), έγινε τώρα γνωστό, ότι η Incigul Basel μεταφέρθηκε με τραύματα στο κεφάλι στο τμήμα εντατικής θεραπείας του νοσοκομείου Capa Tip Fakόltesi. Οι τρεις υπόλοιποι δημοσιογράφοι κρατούνται ακόμα.

1. Είναι ενήμερη η Επιτροπή, ότι αυτοί οι δημοσιογράφοι έχουν συλληφθεί με βάση τον αντιτρομοκρατικό νόμο και ότι, κατά συνέπεια, μπορούν να μείνουν φυλακισμένοι από 15 έως 30 ημέρες, απομονωμένοι από τον έξω κόσμο;

2. Είναι ενήμερη η Επιτροπή για τις αναφορές της Διεθνούς Αμνηστίας σύμφωνα με τις οποίες τα άτομα που συλλαμβάνονται με το πρόσχημα αυτού του νόμου, συχνά υποβάλλονται σε βασανιστήρια, για να τους αποσπάσουν κάποια ομολογία;

3. Είναι διατεθειμένη η Επιτροπή να ζητήσει εξηγήσεις από την Τουρκία γι' αυτήν την πρακτική και σχετικά με την κατάσταση των δημοσιογράφων που βρίσκονται ακόμα υπό καθεστώς κράτησης;

Απάντηση του κ. Van den Broek εξ ονόματος της Επιτροπής (18 Ιουλίου 1996)

Όπως ανέφερε η Επιτροπή στο Αξιότιμο Μέλος του Κοινοβουλίου, στην απάντησή της στη γραπτή ερώτηση P-1305/96, έχουν ζητηθεί πληροφορίες από τις τουρκικές αρχές σχετικά με τα γεγονότα που αναφέρονται σ'αυτήν τη γραπτή ερώτηση. Μέχρι σήμερα η Επιτροπή δεν έχει ακόμα λάβει απάντηση εκ μέρους των αρχών αυτών.

Κατά το ταξίδι του αρμόδιου μέλους της Επιτροπής, στην Άγκυρα, τον περασμένο Απρίλιο και κατά την επίσκεψη του πρωθυπουργού Yilmaz στην Επιτροπή, στις 4 Ιουνίου 1996, η Επιτροπή είχε την ευκαιρία να επαναλάβει στους τούρκους συνομιλητές της, τη σημασία που προσδίδει στη συνέχιση των μεταρρυθμίσεων, που άρχισαν πέρυσι, σχετικά με την παγίωση της δημοκρατίας και της προστασίας των δικαιωμάτων του ανθρώπου.

Η Επιτροπή θα συνεχίσει το διάλογο με τις τουρκικές αρχές σχετικά με τα θέματα αυτά.
ΓΡΑΠΤΗ ΕΡΩΤΗΣΗ E-1782/96 υποβολή: Jessica Larive (ELDR) προς την Επιτροπή (3 Iουλίου 1996)

Θέμα: Εργασία παιδιών

Η εργασία παιδιών αποτελεί συνεχώς διογκούμενο πρόβλημα σε διεθνές επίπεδο. Έτσι κατά τη διάρκεια του ευρωπαϊκού πρωταθλήματος ποδοσφαίρου του 1996 στην Αγγλία χρησιμοποιήθηκαν μπάλες ποδοσφαίρου που είχαν κατασκευασθεί από παιδιά στο Πακιστάν.

1. Γνωρίζει η Επιτροπή ότι όχι μόνο αυτές αλλά σχεδόν όλες οι μπάλες ποδοσφαίρου στον κόσμο αποτελούν προϊόν της εργασίας παιδιών στο Πακιστάν και ότι επιπλέον, μπορεί, σχετικώς να γίνει λόγος για κακομεταχείριση παιδιών;

2. Συμφωνεί η Επιτροπή με τη συντάκτρια της ερώτησης ότι πλήρης απαγόρευση τέτοιων προϊόντων μπορεί να έχει καταστρεπτικές συνέπειες για την κατάσταση των παιδιών;

3. Προτίθεται η Επιτροπή να ενισχύσει οικονομικώς προσπάθειες, μεταξύ άλλων και της UNICEF, ούτως ώστε να προσφέρεται στα παιδιά αντιστάθμιση για τις ώρες εργασίας τους υπό μορφή εκπαίδευσης όπως συμβαίνει ήδη επιτυχώς στο Νεπάλ;

Απάντηση του κ. Marin, εξ ονόματος της Επιτροπής (22 Ιουλίου 1996)

Στην Επιτροπή δεν έχουν περιέλθει συγκεκριμένες αποδείξεις οι οποίες θα ήταν δυνατόν να επιρρώσουν τους ισχυρισμούς του Αξιότιμου μέλους του Κοινοβουλίου ότι οι μπάλες ποδοσφαίρου που χρησιμοποιήθηκαν στα Ευρωπαϊκά πρωταθλήματα ποδοσφαίρου το 1996 είχαν κατασκευασθεί από παιδιά.

Όμως, η Επιτροπή είναι απόλυτα ενήμερη του προβλήματος της εργασίας των παιδιών το οποίο υφίσταται σε διάφορες βιομηχανικές χώρες, όχι μόνο στο Πακιστάν αλλά σ'ολόκληρη την Ασία και εκτός αυτής. Η Επιτροπή συμφωνεί με το Αξιότιμο μέλος του Κοινοβουλίου ότι κάποιος περιορισμός των εισαγωγών δεν θα αποτελούσε τον καλύτερο τρόπο αντιμετώπισης του προβλήματος εργασίας των παιδιών.

Κατόπιν αιτήματος της κυβέρνησης του Πακιστάν, και σε συνεργασία με τον Διεθνή Οργανισμό Εργασίας (ΔΟΕ) και το Ταμείο των Ηνωμένων Εθνών για τα παιδιά, η Επιτροπή ασχολείται δραστήρια με την προετοιμασία έργων για το Πακιστάν, με σκοπό την υποστήριξη και την επέκταση του έργου που έχει ήδη εκτελεσθεί εκεί στο πλαίσιο του διεθνούς προγράμματος του ΔΟΕ για την εξάλειψη της παιδικής εργασίας (IPEC).
ΓΡΑΠΤΗ ΕΡΩΤΗΣΗ E-1783/96 υποβολή: Susan Waddington (PSE) προς την Επιτροπή (3 Iουλίου 1996)

Θέμα: Η κατάσταση ανθρωπίνων δικαιωμάτων στο Κασμίρ

Δεδομένων των καταγγελιών για συνεχιζόμενες καταπατήσεις των ανθρωπίνων δικαιωμάτων στο Κασμίρ και τις «εξαφανίσεις» πολλών ατόμων όπως του Jaswant Singh Khalra, ενεργού στελέχους στην υπόθεση των ανθρωπίνων δικαιωμάτων, ποιά μέτρα λαμβάνει η Κοινότητα για να ασκηθούν πιέσεις στην Ινδική Κυβέρνηση να εξασφαλίσει την προστασία των θεμελιωδών ανθρωπίνων δικαιωμάτων και να μεριμνά ώστε οι ατομικές περιπτώσεις κακοποίησης και «εξαφανίσεων» να διευρευνώνται διεξοδικά;

Απάντηση του κ. Marin εξ ονόματος της Επιτροπής (22 Ιουλίου 1996)

Η Προεδρία του Συμβουλίου στην Επιτροπή Ανθρωπίνων Δικαιωμάτων των Ηνωμένων Εθνών (Γενεύη, Απρίλιος 1996) παρουσίασε σαφώς τη θέση της Κοινότητας επί του θέματος αυτού:

«Η κατάσταση των ανθρωπίνων δικαιωμάτων στο Κασμίρ παραμένει αιτία σοβαρής ανησυχίας 7 η Ευρωπαϊκή Ένωση καλωσορίζει, ωστόσο, τα μέτρα που έλαβε η Ινδία για την αύξηση της διαφάνειας καθώς και άλλα μέτρα για την αποτροπή των παραβιάσεων των ανθρωπίνων δικαιωμάτων στη χώρα, και ενθαρρύνει την Ινδία να συνεχίσει τις προσπάθειες αυτές. Η Ευρωπαϊκή Ένωση καλωσορίζει ειδικότερα τη συμφωνία που επιτρέπει στη ΔΕΕΣ να συνεχίσει το έργο της στο Κασμίρ και περιμένει με ανυπομονησία να δοθεί πρόσβαση στο Κασμίρ και σε άλλες ανθρωπιστικές οργανώσεις και ΜΚΟ.

Η Ευρωπαϊκή Ένωση καταδικάζει κάθε μορφή βίας και σύλληψης ομήρων. Καλούμε την κυβέρνηση του Πακιστάν να λάβει αποτελεσματικά μέτρα για την αποφυγή της διείσδυσης οπλισμένων ομάδων από εδάφη που τελούν υπό τον έλεγχό της. Θα πρέπει να επαναληφθεί χωρίς καθυστέρηση ο διάλογος μεταξύ Ινδίας και Πακιστάν και να ληφθούν συγκεκριμένα μέτρα και από τα δύο μέρη για την αποσυμφόρηση της τρέχουσας τεταμένης κατάστασης. Η Ευρωπαϊκή Ένωση σημειώνει τη δεδηλωμένη προθυμία και των δύο μερών για διάλογο και τις ενθαρρύνει να το πράξουν. Σημειώνουμε την πρόθεση της κυβέρνησης του Νέου Δελχί να διοργανώσει ελεύθερες εκλογές στο Κασμίρ.»

H Επιτροπή και τα κράτη μέλη ανέπτυξαν κοινή θέση έναντι των δύο ενεχομένων χωρών, που είναι επίσημοι εταίροι της Κοινότητας, η οποία συνίσταται στη στήριξη του διμερούς διαλόγου μεταξύ της Ινδίας και του Πακιστάν για το ζήτημα που λαμβάνει υπόψη τους πόθους του λαού του Κασμίρ 7 η Ινδία ενθαρρύνεται να βελτιώσει την κατάσταση των ανθρωπίνων δικαιωμάτων στο Κασμίρ και να εγκαινιάσει μια πραγματική πολιτική διαδικασία, και το Πακιστάν προτρέπεται να διασφαλίσει ότι η εξωτερική υποστήριξη της βίας έχει πλέον φθάσει στο τέρμα της.

Η Επιτροπή πιστεύει ότι η προώθηση της διαφάνειας και της διεθνούς διερεύνησης των γεγονότων στο Κασμίρ - που συνεπάγεται την ελεύθερη πρόσβαση των ενδιαφερόμενων μη κυβνερητικών οργανώσεων και των μέσων ενημέρωσης - μπορεί να συμβάλει στη βελτίωση της κατάστασης των ανθρωπίνων δικαιωμάτων.
ΓΡΑΠΤΗ ΕΡΩΤΗΣΗ P-1370/96 υποβολή: Karin Riis-Jψrgensen (ELDR) προς την Επιτροπή (22 Μαΐου 1996)

Θέμα: Η εσωτερική αγορά και ο τομέας του φαρμάκου

Αναφορικά με το ψήφισμα του Συμβουλίου της 28ης Μαρτίου 1996 σχετικά με τη θέσπιση κατευθυντηρίων γραμμών βιομηχανικής πολιτικής στο φαρμακευτικό τομέα της Ευρωπαϊκής Ένωσης (το οποίο δεν έχει ακόμη δημοσιευθεί στην Επίσημη Εφημερίδα), ποιά συνέχεια προτίθεται να δώσει η Επιτροπή ειδικότερα στο σημείο IV.8 του ψηφίσματος αυτού, όπου το Συμβούλιο ζητεί από την Επιτροπή να προβεί σε έναν απολογισμό του τρόπου με τον οποίο λειτουργεί η εσωτερική αγορά στον τομέα της φαρμακευτικής βιομηχανίας; Προτίθεται η Επιτροπή να εξετάσει, στο πλαίσιο αυτό, τις στρεβλώσεις που προκαλούν τα εθνικά καθεστώτα ελέγχου των τιμών;

Απάντηση του κ. Bangemann εξ'ονόματος της Επιτροπής (5 Ιουνίου 1996)

Το ψήφισμα του Συμβουλίου για την εφαρμογή των κατευθύνσεων βιομηχανικής πολιτικής στο φαρμακευτικό τομέα ((ΕΕ C 136 της 8.5.1996. )) καλούσε την Επιτροπή να προβεί σε απολογισμό της λειτουργίας της εσωτερικής αγοράς στον εν λόγω τομέα εξετάζοντας επίσης τη διαφάνεια των εθνικών μέτρων ελέγχου των τιμών και των επιστρεφομένων ποσών, ώστε να αξιολογηθούν το ταχύτερο τα αποτελέσματα της οδηγίας 89/105/ΕΟΚ του Συμβουλίου της 21ης Δεκεμβρίου 1988 σχετικά με τη διαφάνεια των μέτρων που ρυθμίζουν τον καθορισμό των τιμών των φαρμάκων που προορίζονται για τον άνθρωπο και την κάλυψη του κόστους των στα πλαίσια των εθνικών ασφαλιστικών συστημάτων υγείας ((ΕΕ L 40, της 11.2.1989. )).

Η Επιτροπή έχει δρομολογήσει ήδη μελέτη της λειτουργίας της εσωτερικής αγοράς στο συγκεκριμένο τομέα η οποία αναμένεται να ολοκληρωθεί συντόμως. Πέραν τούτου, η Επιτροπή προτίθεται να οργανώσει στρογγυλή τράπεζα στην οποία θα κληθούν να συμμετάσχουν τα κράτη μέλη, η Επιτροπή και εκπρόσωποι του φαρμακευτικού τομέα προκειμένου να συζητήσουν τις απαιτούμενες ενέργειες σχετικά με το θέμα αυτό. Η Επιτροπή αναγνωρίζει βέβαια ότι δεν είναι δυνατόν να επιτευχθεί πρόοδος αν δεν ληφθεί δεόντως υπόψη η βούληση των κρατών μελών να διατηρήσουν τη δυνατότητα ελέγχου των δαπανών κοινωνικής ασφάλισης.
ΓΡΑΠΤΗ ΕΡΩΤΗΣΗ E-1278/96 υποβολή: Iρigo Mιndez de Vigo (PPE) προς την Επιτροπή (24 Μαΐου 1996)

Θέμα: Σχέδια που χρηματοδοτούνται στις Κανάριες Νήσους από το Ταμείο Συνοχής

Σύμφωνα με ενημερωτικό σημείωμα που δημοσίευσε η ΓΔ XVI, τον Απρίλιο 1996, η Ευρωπαϊκή Επιτροπή ενέκρινε πρόσφατα τη χρηματοδότηση σειράς σχεδίων στην Ισπανία από το Ταμείο Συνοχής.

Μπορεί να μας αναφέρει συγκεκριμένα η Επιτροπή ποιά σχέδια θα χρηματοδοτηθούν και σε τί ποσό ανέρχεται η βοήθεια που προορίζεται για τις Κανάριες Νήσους;

Απάντηση της κας Wulf-Mathies εξ ονόματος της Επιτροπής (24 Ιουνίου 1996)

Κατά τη διάρκεια του έτους 1995, η Επιτροπή χορήγησε στις Κανάριους Νήσους ενίσχυση 4,21 εκατ. ECU, στο πλαίσιο του ταμείου συνοχής, που προορίζονται για την αναδάσωση και για την καταπολέμηση της διάβρωσης του εδάφους.

Κατά τη διάρκεια του έτους 1996 και μέχρι σήμερα, ενέκρινε σχέδιο επεξεργασίας των αποβλήτων ύψους 11,38 εκατ. ECU, η δαπάνη του οποίου θα αναληφθεί από το εν λόγω ταμείο.

Η Επιτροπή υπενθυμίζει ότι οι πόροι του ταμείου συνοχής δεν κατανέμονται ανά περιφέρεια. Δεν υφίσταται κατά συνέπεια συγκεκριμένο ποσό που προορίζεται για τη χρηματοδότηση σχεδίων στις Κανάριες Νήσους. Το χορηγηθέν ποσό ποικίλλει ανάλογα με το κόστος του σχεδίου που προβλέπεται στην αίτηση χρηματοδότησης που υποβλήθηκε από το κράτος μέλος. Το ποσοστό χρηματοδότησης καθορίζεται από το άρθρο 7 του κανονισμού (ΕΚ) αριθ. 1164/94 σχετικά με το ταμείο συνοχής ((ΕΕ L 130 της 25.5.1994. )).
ΓΡΑΠΤΗ ΕΡΩΤΗΣΗ E-0960/96 υποβολή: Christine Oddy (PSE) προς το (29 Απριλίου 1996)

Θέμα: Εξαγωγές όπλων και η Διακυβερνητική Διάσκεψη

Κατά τη διάρκεια της Διακυβερνητικής Διάσκεψης, θα μεριμνήσει το Συμβούλιο Υπουργών ώστε να συζητηθεί λεπτομερής και ειδικός κατάλογος των κριτηρίων που διέπουν τις εξαγωγές όπλων, δεδομένου ότι τα σημερινά κριτήρια είναι αόριστα και ανοικτά σε διαφορετικές ερμηνείες από τις χώρες μέλη της ΕΕ;

Απάντηση (7 Αυγούστου 1996)

Το Συμβούλιο δεν διαδραματίζει κανέναν επίσημο ρόλο κατά τη διεξαγωγή της Διακυβερνητικής Διασκέψεως, που όπως δηλοί και η ονομασία της, είναι διάσκεψη μεταξύ των κρατών μελών της Ευρωπαϊκής Ένωσης.

Αντι[theta]ετως, στην αρμόδια για τις «εξαγωγές όπλων» ομάδα εργασίας της ΚΕΠΠΑ έχει δοθεί εντολή από την Πολιτική Επιτροπή να επιδείξει «ιδιαίτερη προσοχή στο θέμα της εφαρμογής των σχετικών κριτηρίων, ούτως ώστε να υπάρξει κοινή ερμηνεία με βάση την Κοινή Εξωτερική Πολιτική και Πολιτική Ασφάλειας, ενδεχομένως δε σε συνεργασία με τις αφορώμενες γεωγραφικές ομάδες και με βάση τα εγκεκριμένα συμπεράσματά τους». Η ομάδα εργασίας έχει ήδη αναλάβει αυτό το έργο, σκοπός του οποίου δεν είναι άλλος από την εξεύρεση των μέσων καλύτερης ερμηνείας και εφαρμογής των κριτηρίων εξαγωγής όπλων. Αφ'ης ολοκληρώσει τις εργασίες της, η ομάδα θα συντάξει σχετική έκθεση, την οποία θα υποβάλει στην Πολιτική Επιτροπή και στην Επιτροπή των Μόνιμων Αντιπροσώπων, εν συνεχεία δε στο Συμβούλιο.
ΓΡΑΠΤΗ ΕΡΩΤΗΣΗ E-1364/96 υποβολή: Jean-Yves Le Gallou (NI) προς την Επιτροπή (3 Iουνίου 1996)

Θέμα: Κοινοτικές επιχορηγήσεις προς ενώσεις, ΜΚΟ και διαφόρους οργανισμούς

Δύναται η Επιτροπή να ανακοινώσει τόν πλήρη κατάλογο των ενώσεων, ΜΚΟ ή οργανισμών που επωφελούνται κοινοτικών επιχορηγήσεων από την δημοσιονομική θέση Β7-701 (Στήριξη του εκδημοκρατισμού στα ανεξάρτητα κράτη της πρώην Σοβιετικής Ένωσης), καθώς και το ακριβές ποσό των επιχορηγήσεων αυτών κατά την τελευταίο λήξαν οικονομικό έτος;

Απάντηση του κ. Van den Broek εξ ονόματος της Επιτροπής (24 Ιουλίου 1996)

Το πρόγραμμα για τη δημοκρατία έχει δύο χωριστούς αλλά συμπληρωματικούς μηχανισμούς για την επιλογή δραστηριοτήτων και τη δέσμευση πόρων. Ο ένας συνίσται στον άμεσο καθορισμό δραστηριοτήτων από την ίδια την Επιτροπή, τηρώντας τις προτεραιότητες που καθόρισαν τα κοινοτικά όργανα, τα κράτη μέλη, η Οργάνωση για την ασφάλεια και τη συνεργασία στην Ευρώπη, η υπηρεσία για δημοκρατικούς θεσμούς και τα δικαιώματα του ανθρώπου και το Συμβούλιο της Ευρώπης («εκ των άνω προς τα κάτω» ενέργειες πρωτοβουλίας) 7 ο άλλος συνίσταται στην επιλογή των καλύτερων προτάσεων που έχουν υποβληθεί από, μη κυβερνητικούς οργανισμούς (ΜΚΟ) που ασχολούνται με ειδικές πτυχές ενίσχυσης της δημοκρατίας (δραστηριότητες «εκ των κάτω προς τα άνω»).

Κατάλογος των επτά πρώτων ενεργειών πρωτοβουλίας και των πενήντα πέντε δεύτερων δραστηριοτήτων βάσει του προϋπολογισμού του προγράμματος για τη δημοκρατία Tacis 1995, αποστέλλονται απευθείας στο Αξιότιμο Μέλος του Κοινοβουλίου.
ΓΡΑΠΤΗ ΕΡΩΤΗΣΗ E-1394/96 υποβολή: Cristiana Muscardini (NI) προς την Επιτροπή (6 Iουνίου 1996)

Θέμα: Εφαρμογή μέτρων για την προώθηση της βελτίωσης της ασφαλείας και της υγείας των εργαζομένων στο χώρο εργασίας

Πώς μπορεί η Επιτροπή να συνδέει την έννοια της επιχείρησης με την αρχή του ελεύθερου ανταγωνισμού όταν η οδηγία 89/391/ΕΟΚ ((ΕΕ L 183, 29.06.1989, σελ. 1. )) εξαρτά την προστασία της υγείας στους χώρους εργασίας από τις υποχρεώσεις ενός εργοδότη ιδιοκτήτη επιχείρησης, συνώνυμης με την εγκατάσταση και επομένως ταυτίζει με τον όρο αυτό το χώρο εργασίας;

Πώς μπορεί να υποστηρίζει η Επιτροπή ότι τα κράτη μέλη «μπορούν να διαμορφώνουν ορισμένα μέτρα σχετικά με τους εργοδότες σε συνάρτηση με το χαρακτήρα και τις διαστάσεις των επιχειρήσεων» όταν η νομολογία του Ευρωπαϊκού Δικαστηρίου προβλέπει ότι οι κοινοτικές οδηγίες «εφαρμόζονται καταλλήλως» μόνον εάν εφαρμόζονται περιοριστικά, χωρίς επομένως να επιτρέπονται στα κράτη μέλη «διαμορφώσεις» κάτω των ελαχίστων προβλεπομένων από τις οδηγίες;

Πώς μπορεί η Επιτροπή να υποστηρίζει ότι τα κράτη μέλη «δεν απαιτείται να επιβάλλουν στα ελεύθερα επαγγέλματα αυστηρές δομές προστασίας και πρόληψης» όταν προηγουμένως δηλώνει ότι οι προαναφερθείσες οδηγίες εφαρμόζονται πλήρως από τα φυσικά πρόσωπα που ασκούν ελεύθερα επαγγέλματα, μεταξύ άλλων και πνευματικού χαρακτήρα;

Μπορεί η Επιτροπή να αναφέρει εάν και ποιά κράτη μέλη της ΕΕ έχουν εφαρμόσει την οδηγία 89/391/ΕΟΚ στα φυσικά πρόσωπα που ασκούν πνευματικά επαγγέλματα προστατευόμενα από την εγγραφή στις επαγγελματικές επετηρίδες;

Απάντηση του κ. Flynn Εξ ονόματος της Επιτροπής (2 Ιουλίου 1996)

Η έννοια της επιχείρησης σύμφωνα με το πνεύμα της οδηγίας 89/391/ΕΟΚ δεν μεταφέρεται σε συγκεκριμένες κατηγορίες του χώρου εργασίας και οι διατάξεις της οδηγίας επιβάλλονται σε όλα τα φυσικά ή νομικά πρόσωπα, τα οποία είναι κάτοχοι σχέσης εργασίας με τον εργαζόμενο και τα οποία έχουν την ευθύνη της επιχείρησης ή της εγκατάστασης.

Η ελαστικότητα προκύπτει απευθείας από την φύση των οδηγιών που βασίζονται στο άρθρο 118 Α της συνθήκης ΕΚ η οποία περιλαμβάνει τις ελάχιστες προδιαγραφές που τα κράτη μέλη έχουν υποχρέωση να ενισχύσουν. Επίσης, ορισμένες διατάξεις της οδηγίας-πλαίσιο, για παράδειγμα το άρθρο 7 παράγραφος 7, που αφορά τις υπηρεσίες προστασίας και πρόληψης ή το άρθρο 9, παράγραφος 2, που αφορά διάφορες υποχρεώσεις των εργοδοτών, επιτρέπουν στα κράτη μέλη να διαρθρώσουν την εφαρμογή του σε συνάρτηση με κριτήρια όπως η φύση των δραστηριοτήτων και το μεγέθος των επιχειρήσεων.

Το γεγονός ότι οι διατάξεις των σχετικών οδηγιών με την υγεία και την ασφάλεια στην εργασία εφαρμόζονται πλήρως στους μισθωτούς εργαζόμενους από εργοδότες που ασκούν ελευθέρια επαγγέλματα σημαίνει απαραιτήτως ότι τα ενλόγω επαγγέλματα μπορούν να επωφελούνται επίσης από την ελαστικότητα που αναφέρεται παραπάνω.

Από την ενημέρωσή της, μέχρι σήμερα, η Επιτροπή δεν γνωρίζει ότι κράτος μέλος εξαίρεσε, τους μισθωτούς σε εργοδότες που ασκούν ελευθέρια επαγγέλματα, του πεδίου εφαρμογής των εθνικών μέτρων που ισχύουν δυνάμει της μεταφοράς της οδηγίας-πλαίσιο και των ειδικών οδηγιών.
ΓΡΑΠΤΗ ΕΡΩΤΗΣΗ P-1529/96 υποβολή: Yvan Blot (NI) προς την Επιτροπή (6 Iουνίου 1996)

Θέμα: Ονομασία του ενιαίου νομίσματος

1. Φαίνεται ότι η Ευρωπαϊκή Επιτροπή υιοθέτησε προσφάτως τη λέξη «cent» για την ονομασία του ενός εκατοστού του «Euro». Μπορεί η Επιτροπή να επιβεβαιώσει αυτή την πληροφορία που εμφανίσθηκε στις γαλλικές εφημερίδες;

2. Αν έχει υιοθετηθεί αυτή η ονομασία, έχει η Επιτροπή συνείδηση του γεγονότος ότι η λέξη αυτή δημιουργεί σύγχυση στα γαλλικά αν την προφέρει κανείς σωστά (τί σημαίνει η φράση «il y a cent cents dans un euro»; Έχει συνείδηση επίσης του γεγονότος η Επιτροπή ότι κατά συνέπεια θα έπρεπε να υιοθετηθεί μια αγγλοσαξωνική προφορά που και αυτή δημιουργεί σύγχυση με το ένα εκατοστό του δολαρίου; Δεν θα έπρεπε, λοιπόν, να μετατραπεί η ονομασία «cent» σε «cienteuro» που έχει το προσόν της σαφήνειας;

Υπενθυμίζω επ' ευκαιρία ότι η Γερμανία είχε χρησιμοποιήσει παρόμοιο επιχείρημα για να επιτύχει τη μετατροπή της ονομασίας «ecu» σε «euro», δεδομένου ότι η γερμανική προφορά δημιουργεί σύγχυση μεταξύ της νομισματικής μονάδας και της λέξης που σημαίνει στα γερμανικά «αγελάδα».

Απάντηση του κ. de Silguy εξ ονόματος της Επιτροπής (4 Ιουλίου 1996)

Το ζήτημα της ονομασίας της εκατοστιαίας υποδιαίρεσης του ευρώ συζητήθηκε από τους Υπουργούς Εθνικής Οικονομίας και Οικονομικών στη Βερόνα, στις 13 Απριλίου 1996, οι οποίοι τάχθηκαν υπέρ της ονομασίας «cent».

Όπως και το όνομα του ενιαίου νομίσματος, και αυτό της υποδιαίρεσής του πρέπει να προφέρεται εύκολα, να είναι σύντομο και απλό.

Έτσι, το Συμβούλιο θα εκδώσει οριστική απόφαση σχετικά με το όνομα της υποδιαίρεσης του ευρώ, βάσει πρότασης κανονισμού σχετικά με το νομικό πλαίσιο της χρήσης του ευρώ, την οποία θα του υποβάλει η Επιτροπή.